यूपी निकाय चुनाव के दूसरे चरण की मतदान प्रक्रिया जारी है। इसी क्रम में आज राजधानी लखनऊ के कई मतदान केंद्रों से ईवीएम मशीनों में खराबी सहित धांधली की भी शिकायतें सामने आ रही हैं। इस मौके पर डीएम कौशल राज शर्मा ने बताया की जिन मतदान केंद्रों से ईवीएम मशीनों में खराबी की बात सामने आई है। उन्हें तत्काल बदलवा दिया गया है। उन्होंने बताया की अब तक कुल 25 ईवीएम मशीन मशीनों में गड़बड़ी की शिकायतें आई हैं। साथ ही काकोरी के मतदान केंद्र में पीठासीन अधिकारी द्वारा वीडियोग्राफी करने के मामले में उन पर कार्यवाही की गई है और वहां पर दूसरा पीठासीन अधिकारी नियुक्त किया गया है।